Sacrosancte ecclesie Sancti Vincentii Matiscensis cui domnus preest Maimbodus episcopus. Ego Lettaldus comes et uxor mea Berta donamus ad ipsam casam Dei aliquid ex rebus nostris in pago Matisconense, in agro Fusciacense, in villa Oratorio; hoc est mansus ubi Arlemarus residet. Ipsum mansum et ipsum servum Arlemarum et uxorem ejus cum infantibus V donamus ad ipsam casam Dei ad mensam fratrum et ad ministerium senescalli refectorio servientis, et faciant rectores loci quicquid inde facere voluerint. Si quis hoc contradixerit IIII libras auri persolvat. S. Leotaldi comitis. S. Bertane uxoris ejus. S. Alberici filii sui. S. Nardini. S. Raterii. S. Rainaudi. S. Gauffredi. S. Aimerici. S. Adraldi.